ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๗เรื่องหลักเกณฑ์ วิธีการและเงื่อนไขในการขออนุญาต การอนุญาตและการเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสำหรับผู้อยู่ในกลุ่มนิติบุคคลเดียวกัน โดยที่เป็นการสมควรกำหนดหลักเกณฑ์ วิธีการและเงื่อนไขในการขออนุญาตการอนุญาตและการเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าสำหรับผู้อยู่ในกลุ่มนิติบุคคลเดียวกันเพื่อส่งเสริมความต่อเนื่องในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามสถานการณ์ปัจจุบันอาศัยอำนาจตามความในมาตรา ๗ (๑) (๒) (๓) มาตรา ๓๒ และมาตรา ๖๙วรรคสองแห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ และมาตรา ๒๗ (๒)(ค) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้นายหน้าซื้อขายล่วงหน้าปัจจุบัน หมายความว่านายหน้าซื้อขายล่วงหน้าที่ประสงค์จะเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อให้ผู้ขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าซึ่งเป็นผู้อยู่ในกลุ่มนิติบุคคลเดียวกันประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเนื่องไปกลุ่มนิติบุคคลเดียวกัน หมายความว่ากลุ่มของนิติบุคคลที่มีความเกี่ยวข้องกันในโครงสร้างการถือหุ้นโดยนิติบุคคลในกลุ่มทุกรายมีความสัมพันธ์ระหว่างกันในลักษณะเป็นบริษัทใหญ่หรือบริษัทย่อยหรือนิติบุคคลในกลุ่มมีผู้ถือหุ้นเป็นนิติบุคคลรายเดียวกันไม่ว่าทางตรงหรือทางอ้อมมีจำนวนหรือรวมกันเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของนิติบุคคลนั้นบริษัทใหญ่ หมายความว่า(ก)บริษัทจำกัดหรือบริษัทมหาชนจำกัดที่ถือหุ้นในผู้ขอรับใบอนุญาตเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของผู้ขอรับใบอนุญาต(ข) บริษัทจำกัดหรือบริษัทมหาชนจำกัดที่ถือหุ้นในบริษัทตาม (ก)เกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของบริษัทนั้น(ค)บริษัทจำกัดหรือบริษัทมหาชนจำกัดที่ถือหุ้นในบริษัทอื่นต่อไปเป็นทอด ๆโดยเริ่มจากบริษัทที่ถือหุ้นในบริษัทตาม (ข)ซึ่งในแต่ละทอดมีจำนวนเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของบริษัทอื่นนั้นหรือ(ง)บริษัทจำกัดหรือบริษัทมหาชนจำกัดที่ถือหุ้นในผู้ขอรับใบอนุญาตไม่ว่าทางตรงหรือทางอ้อมมีจำนวนหรือรวมกันเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของผู้ขอรับใบอนุญาตบริษัทย่อย หมายความว่า(ก)บริษัทจำกัดหรือบริษัทมหาชนจำกัดที่มีบริษัทใหญ่ถือหุ้นเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของบริษัทนั้น(ข) บริษัทจำกัดหรือบริษัทมหาชนจำกัดที่มีบริษัทตาม (ก)ถือหุ้นเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของบริษัทนั้น(ค)บริษัทจำกัดหรือบริษัทมหาชนจำกัดที่มีบริษัทอื่นถือหุ้นต่อไปเป็นทอด ๆโดยเริ่มจากบริษัทที่มีบริษัทตาม (ข) ถือหุ้นซึ่งการถือหุ้นของบริษัทอื่นในแต่ละทอดมีจำนวนเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของบริษัทนั้นหรือ(ง)บริษัทจำกัดหรือบริษัทมหาชนจำกัดที่มีบริษัทใหญ่หรือบริษัทอื่นตาม (ก) (ข) หรือ(ค) ถือหุ้นไม่ว่าทางตรงหรือทางอ้อมมีจำนวนหรือรวมกันเกินกว่าร้อยละห้าสิบของจำนวนหุ้นที่มีสิทธิออกเสียงทั้งหมดของบริษัทนั้นบุคคลผู้มีอำนาจจัดการกิจการ หมายความว่ากรรมการ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าตลาด หมายความว่าตลาดสินค้าเกษตรล่วงหน้าแห่งประเทศไทยคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ข้อตกลง หมายความว่าข้อตกลงซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒โอนข้อตกลง หมายความว่าโอนสิทธิและภาระผูกพันที่เกิดจากข้อตกลงที่ยังไม่ได้ล้างฐานะการถือครอง เงินสดหลักทรัพย์ หลักประกันและทรัพย์สิน รวมถึงเอกสารและหลักฐานต่าง ๆ ที่เกี่ยวข้องกับข้อตกลงนั้นให้นายหน้าซื้อขายล่วงหน้ารายอื่นรับไปดำเนินการต่อไปล้างฐานะการถือครอง หมายความว่าทำให้สิทธิและภาระผูกพันตามข้อตกลงที่มีอยู่เดิมหมดไปด้วยการซื้อล่วงหน้าหรือขายล่วงหน้าขึ้นใหม่ที่มีผลในทางตรงกันข้าม(offset)ข้อ ๓ ประกาศนี้ให้ใช้บังคับแก่(๑) ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเนื่องจากนายหน้าซื้อขายล่วงหน้าปัจจุบันซึ่งเป็นผู้อยู่ในกลุ่มนิติบุคคลเดียวกัน(๒) นายหน้าซื้อขายล่วงหน้าปัจจุบันหมวด ๑การประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ส่วนที่ ๑หลักเกณฑ์วิธีการและเงื่อนไขในการขออนุญาตและการอนุญาต ข้อ ๔ ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามประกาศนี้ ต้องมีคุณสมบัติและไม่มีลักษณะต้องห้ามดังต่อไปนี้(๑) เป็นบริษัทจำกัดหรือบริษัทมหาชนจำกัดที่จัดตั้งขึ้นตามกฎหมายไทย(๒) มีวัตถุประสงค์เพื่อประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามพระราชบัญญัติ(๓) อยู่ในกลุ่มนิติบุคคลเดียวกันกับนายหน้าซื้อขายล่วงหน้าปัจจุบัน(๔) มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองอย่างน้อยหนึ่งคน(๕) มีแผนธุรกิจ (Business Plan) โดยให้ความสำคัญกับการหาลูกค้าและการเพิ่มจำนวนลูกค้า(๖)ไม่มีลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและมีบุคคลผู้มีอำนาจจัดการกิจการที่ไม่มีลักษณะต้องห้ามตามที่กำหนดไว้ในประกาศคณะกรรมการกำกับการซื้อขายสินค้าเกษตรล่วงหน้าที่ กธ ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และตามที่จะมีแก้ไขเพิ่มเติมทั้งนี้ ผู้ประสงค์จะขอรับใบอนุญาตดังกล่าวต้องมีหนังสือรับรองว่าจะมีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามที่สำนักงานกำหนดโดยจะใช้ระบบงานและบุคลากรของนายหน้าซื้อขายล่วงหน้าปัจจุบันข้อ ๕ หากผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ ๔ ประกอบธุรกิจอื่นอยู่แล้วต้องมีคุณลักษณะอย่างใดอย่างหนึ่งดังต่อไปนี้ด้วย(๑) ประกอบธุรกิจอื่นที่มีลักษณะครบถ้วน ดังต่อไปนี้(ก)มีระบบการบริหารความเสี่ยงอย่างเพียงพอซึ่งจะไม่ส่งผลกระทบต่อธุรกิจการซื้อขายล่วงหน้าประเภทนายหน้าซื้อขายล่วงหน้า(ข) มีระบบในการป้องกันความขัดแย้งทางผลประโยชน์กับธุรกิจการซื้อขายล่วงหน้าประเภทนายหน้าซื้อขายล่วงหน้าอย่างเพียงพอ(ค)เป็นธุรกิจที่เกี่ยวข้องหรือเกี่ยวเนื่องกับธุรกิจการซื้อขายล่วงหน้าประเภทใดประเภทหนึ่งโดยสนับสนุนให้การบริการมีความสมบูรณ์และครบวงจรยิ่งขึ้นหรือเป็นการบริหารจัดการทรัพยากรบุคคล สถานที่เครื่องมือเครื่องใช้หรืออุปกรณ์ต่าง ๆของผู้ประสงค์จะขอรับใบอนุญาตให้เกิดประโยชน์ยิ่งขึ้น(๒) ประกอบธุรกิจการซื้อขายล่วงหน้าตามพระราชบัญญัติ ทั้งนี้หากประกอบธุรกิจอื่นด้วยธุรกิจอื่นนั้นจะต้องมีระบบการบริหารความเสี่ยงและระบบป้องกันความขัดแย้งทางผลประโยชน์ในทำนองเดียวกันกับที่กำหนดไว้ตาม(๑) (ก) และ (ข)ข้อ ๖ ให้ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ายื่นคำขออนุญาตประกอบธุรกิจการซื้อขายล่วงหน้าประเภทดังกล่าวพร้อมเอกสารและหลักฐานประกอบคำขออนุญาตตามแบบคำขออนุญาตที่สำนักงานกำหนดโดยยื่นต่อเลขาธิการ ณ สำนักงานข้อ ๗ ให้เลขาธิการพิจารณาคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าและเอกสารและหลักฐานประกอบคำขออนุญาตและแจ้งผลการพิจารณาให้ผู้ที่จะขอรับใบอนุญาตทราบภายในสามสิบวันนับแต่วันถัดจากวันที่ได้รับคำขออนุญาตพร้อมเอกสารและหลักฐานที่ถูกต้องและครบถ้วนในกรณีที่เลขาธิการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้เลขาธิการออกใบอนุญาตให้แก่ผู้ได้รับอนุญาตภายในห้าวันทำการนับแต่วันถัดจากวันที่แจ้งการอนุญาตใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ใช้ได้เฉพาะตัวจะโอนกันไม่ได้ส่วนที่ ๒เงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ข้อ ๘ ผู้ได้รับใบอนุญาตจะเริ่มให้บริการแก่ลูกค้าได้ต่อเมื่อ(๑) ดำเนินการตามหลักเกณฑ์ วิธีการ และเงื่อนไขที่คณะกรรมการ ก.ส.ล.และสำนักงานกำหนดเกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแล้วโดยผู้ได้รับใบอนุญาตต้องพร้อมให้สำนักงานตรวจสอบการดำเนินการดังกล่าวภายในเก้าสิบวันนับแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าและได้รับความเห็นชอบการดำเนินการดังกล่าวจากสำนักงานแล้ว ทั้งนี้ หากสำนักงานตรวจสอบแล้วเห็นว่าผู้ได้รับใบอนุญาตยังมิได้ดำเนินการอย่างหนึ่งอย่างใดตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนดเลขาธิการอาจสั่งให้ผู้ได้รับใบอนุญาตดำเนินการใดตามที่เห็นสมควร(๒)ผ่านเกณฑ์การตรวจความพร้อมในการเป็นสมาชิกตลาดและสมาชิกสำนักหักบัญชีภายในเก้าสิบวันนับแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าในกรณีมีเหตุจำเป็นและสมควร ผู้ได้รับใบอนุญาตอาจขอขยายระยะเวลาตาม(๑) หรือ (๒) ได้อีกเก้าสิบวันนับแต่วันถัดจากวันที่ครบกำหนดระยะเวลาดังกล่าวโดยต้องขอขยายระยะเวลาต่อเลขาธิการก่อนระยะเวลานั้นสิ้นสุดลงในกรณีที่ผู้ได้รับใบอนุญาตไม่ดำเนินการอย่างหนึ่งอย่างใดภายในเวลาที่กำหนดตาม(๑) หรือ (๒) หรือภายในระยะเวลาที่เลขาธิการเห็นชอบให้ขยายตามวรรคสองใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าจะสิ้นผลเมื่อพ้นระยะเวลาที่กำหนดดังกล่าวตามเงื่อนไขที่เลขาธิการกำหนดตามมาตรา๒๖ วรรคสามแห่งพระราชบัญญัติข้อ ๙ หากผู้ได้รับใบอนุญาตแสดงให้เป็นที่ประจักษ์แก่สำนักงานได้ว่ามีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามที่สำนักงานกำหนดโดยใช้หรือจะใช้ระบบงานและบุคลากรของนายหน้าซื้อขายล่วงหน้าปัจจุบันให้ถือว่าผู้ได้รับใบอนุญาตพร้อมให้สำนักงานตรวจสอบตามข้อ ๘ (๑) แล้วข้อ ๑๐ ผู้ได้รับใบอนุญาตจะรับคำสั่งซื้อหรือคำสั่งขายล่วงหน้าจากลูกค้าได้ต่อเมื่อได้รับโอนข้อตกลงบัญชีซื้อขายล่วงหน้า เงินประกัน เงิน หลักทรัพย์ ทรัพย์สิน หนี้สินสิทธิเรียกร้องและภาระผูกพันอื่นใดของลูกค้ามาจากนายหน้าซื้อขายล่วงหน้าปัจจุบันครบถ้วนแล้วข้อ ๑๑ ในช่วงระยะเวลาที่ผู้ได้รับใบอนุญาตยังไม่สามารถรับคำสั่งซื้อหรือคำสั่งขายล่วงหน้าจากลูกค้าผู้ได้รับใบอนุญาตไม่ต้องปฏิบัติตามหลักเกณฑ์ วิธีการและเงื่อนไขที่คณะกรรมการก.ส.ล. สำนักงานและเลขาธิการกำหนดในส่วนที่เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ตามที่สำนักงานกำหนดข้อ ๑๒ ผู้ได้รับใบอนุญาตต้องอยู่ในกลุ่มนิติบุคคลเดียวกันกับนายหน้าซื้อขายล่วงหน้าปัจจุบันตลอดเวลาที่ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามรายละเอียดโครงสร้างการถือหุ้นที่แสดงต่อเลขาธิการตามข้อ ๖ในกรณีที่จะมีการเปลี่ยนแปลงโครงสร้างการถือหุ้นอันจะมีผลให้ผู้ได้รับใบอนุญาตไม่อยู่ในกลุ่มนิติบุคคลเดียวกันกับนายหน้าซื้อขายล่วงหน้าปัจจุบันหากผู้ได้รับใบอนุญาตประสงค์จะประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อไปให้ผู้ได้รับอนุญาตดำเนินการดังต่อไปนี้ก่อนวันเปลี่ยนแปลงโครงสร้างการถือหุ้น(๑) ยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยปฏิบัติตามที่กำหนดไว้ในหมวด ๒ของประกาศนี้โดยอนุโลม(๒) ยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยปฏิบัติตามประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๕๖ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าลงวันที่ ๑๔ พฤศจิกายน พ.ศ. ๒๕๕๖ และตามที่จะมีแก้ไขเพิ่มเติมหากผู้ได้รับใบอนุญาตไม่ดำเนินการตามเงื่อนไขในวรรคหนึ่งหรือวรรคสองให้ถือว่าผู้ได้รับใบอนุญาตไม่ประสงค์จะประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยให้ผู้ได้รับใบอนุญาตยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามหลักเกณฑ์ที่คณะกรรมการ ก.ส.ล. กำหนดภายในสามสิบวันนับแต่วันถัดจากวันที่เลขาธิการสั่งการข้อ ๑๓ ในกรณีที่ใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเลขาธิการ ตามประกาศสำนักงานเกี่ยวกับหลักเกณฑ์และวิธีการขอรับใบแทนใบอนุญาตประกอบธุรกิจการซื้อขายล่วงหน้าและแบบคำขอใบแทนใบอนุญาตประกอบธุรกิจการซื้อขายล่วงหน้าของผู้ประกอบธุรกิจการซื้อขายล่วงหน้าส่วนที่ ๓ค่าธรรมเนียม ข้อ ๑๔ ให้สำนักงานเรียกเก็บค่าธรรมเนียมสำหรับการขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ยังไม่รวมภาษีมูลค่าเพิ่มหรือภาษีอื่นใดที่เกี่ยวข้อง) ในอัตราดังต่อไปนี้(๑) ค่าธรรมเนียมการขออนุญาต ๑๐,๐๐๐ บาท(หนึ่งหมื่นบาทถ้วน)(๒) ค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าฉบับละ ๐ บาท (ศูนย์บาท)(๓) ใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าฉบับละ ๒๐,๐๐๐ บาท(สองหมื่นบาทถ้วน)หมวด ๒การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ข้อ ๑๕ ให้นายหน้าซื้อขายล่วงหน้าปัจจุบันยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าพร้อมเอกสารและหลักฐานประกอบคำขออนุญาตตามแบบที่สำนักงานกำหนดโดยยื่นต่อเลขาธิการณสำนักงานในเวลาเดียวกันกับที่ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าซึ่งเป็นผู้อยู่ในกลุ่มนิติบุคคลเดียวกันยื่นคำขออนุญาตประกอบธุรกิจดังกล่าวและให้ส่งสำเนาคำขออนุญาตเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าให้ตลาดทราบด้วยข้อ ๑๖ เมื่อนายหน้าซื้อขายล่วงหน้าปัจจุบันยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ ๑๕ แล้ว ให้ดำเนินการ ดังต่อไปนี้(๑)แจ้งเป็นหนังสือทางไปรษณีย์ลงทะเบียนตอบรับหรือวิธีอื่นใดที่มีหลักฐานการตอบรับตามที่สำนักงานเห็นชอบให้ลูกค้าทุกรายของนายหน้าซื้อขายล่วงหน้าปัจจุบันทราบภายในห้าวันทำการนับแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๒)ปิดประกาศเป็นหนังสือแจ้งการขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าไว้ในที่เปิดเผย ณสถานที่ทำการทุกแห่งของนายหน้าซื้อขายล่วงหน้าปัจจุบันภายในห้าวันทำการนับแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยปิดประกาศจนกว่าเลขาธิการจะอนุญาตให้เลิกประกอบธุรกิจ(๓) ประกาศในหนังสือพิมพ์รายวันแห่งท้องถิ่นอย่างน้อยหนึ่งฉบับภายในห้าวันทำการนับแต่วันถัดจากวันที่ยื่นคำขออนุญาต(๔) สอบถามความประสงค์ของลูกค้าทุกรายว่าต้องการโอนข้อตกลงบัญชีซื้อขายล่วงหน้าเงินประกัน เงิน หลักทรัพย์ ทรัพย์สิน หนี้สินสิทธิเรียกร้องและภาระผูกพันอื่นใดของลูกค้าไปยังผู้ได้รับใบอนุญาตซึ่งเป็นผู้อยู่ในกลุ่มนิติบุคคลเดียวกันหรือนายหน้าซื้อขายล่วงหน้ารายอื่นหรือประสงค์จะล้างฐานะการถือครอง และดำเนินการให้เป็นไปตามความประสงค์ของลูกค้ารวมถึงรับผิดชอบค่าใช้จ่ายในการดำเนินการทั้งนี้ให้โอนข้อตกลงไปยังผู้ได้รับใบอนุญาตได้เมื่อผู้ได้รับใบอนุญาตเริ่มให้บริการแก่ลูกค้าได้ตามข้อ๘ แล้ว(๕) จัดให้มีการส่งมอบหรือรับมอบจนแล้วเสร็จในกรณีที่ข้อตกลงของลูกค้ารายใดมีภาระการส่งมอบหรือรับมอบ(๖) ปิดบัญชีซื้อขายล่วงหน้าของลูกค้า พร้อมทั้งคืนเงินประกัน เงินหลักทรัพย์และทรัพย์สินของลูกค้าที่ยังเหลืออยู่ให้แก่ลูกค้า (ถ้ามี) ภายในเจ็ดวันทำการนับแต่วันถัดจากวันที่ดำเนินการตามข้อ(๑) (๒) (๓) (๔) และ (๕) แล้วเสร็จ เว้นแต่จะมีเหตุจำเป็นและสมควร(๗)ยุติการรับคำสั่งซื้อหรือขายล่วงหน้าจากลูกค้าเมื่อดำเนินการโอนข้อตกลงไปยังผู้ได้รับใบอนุญาตซึ่งเป็นผู้อยู่ในกลุ่มนิติบุคคลเดียวกันหรือนายหน้าซื้อขายล่วงหน้ารายอื่นแล้วเสร็จและแจ้งให้สำนักงานทราบในวันทำการถัดไปข้อ ๑๗ ภายหลังจากที่ได้ยุติการรับคำสั่งซื้อหรือขายล่วงหน้าจากลูกค้าแล้วให้นายหน้าซื้อขายล่วงหน้าปัจจุบันได้รับยกเว้นการปฏิบัติในเรื่องดังต่อไปนี้(๑) การดำรงคุณสมบัติของนายหน้าซื้อขายล่วงหน้าที่ต้องมีตลอดระยะเวลาของการประกอบธุรกิจนายหน้าซื้อขายล่วงหน้า(๒) ระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยนายหน้าซื้อขายล่วงหน้าปัจจุบันต้องแสดงให้เห็นว่าไม่มีความขัดแย้งทางผลประโยชน์แต่ไม่รวมถึงการจัดเก็บเอกสารและหลักฐานต่าง ๆที่เกี่ยวกับการประกอบธุรกิจหรือเกี่ยวกับการซื้อขายล่วงหน้าและการดำเนินการเกี่ยวกับข้อร้องเรียนของลูกค้า(๓) การจัดให้มีหน่วยงานกำกับดูแลการปฏิบัติงาน (Compliance Unit) ทั้งนี้เฉพาะในกรณีที่นายหน้าซื้อขายล่วงหน้าปัจจุบันแสดงให้เห็นว่าไม่มีความขัดแย้งทางผลประโยชน์(๔) การแจ้งการเริ่มและการหยุดปฏิบัติหน้าที่ของพนักงานหรือบุคลากร(๕)การแจ้งการเข้ารับการอบรมในหลักสูตรที่สำนักงานยอมรับของพนักงานหรือบุคลากรเฉพาะกรณีที่พนักงานหรือบุคลากรนั้นใช้คุณสมบัติผ่านการทดสอบหลักสูตรจากสำนักงานในการขึ้นทะเบียนเป็นเจ้าหน้าที่ติดต่อลูกค้าหรือบุคลากรอื่นใดที่สำนักงานกำหนด(๖) การชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปี (กรณีที่ค่าธรรมเนียมถึงกำหนดชำระแล้ว)(๗) การดำรงทุนจดทะเบียนและทุนที่ออกและชำระแล้ว การดำรงฐานะทางการเงินและการจัดทำและจัดส่งรายงานฐานะทางการเงิน ทั้งนี้เฉพาะในกรณีที่นายหน้าซื้อขายล่วงหน้าปัจจุบันสามารถแสดงได้ว่ามีฐานะทางการเงินเพียงพอที่จะรองรับความเสียหายที่อาจจะเกิดขึ้นจากธุรกรรมการซื้อขายล่วงหน้าของลูกค้าหรือตนเอง(๘) การจัดทำและการจัดส่งงบการเงินข้อ ๑๘ ให้นายหน้าซื้อขายล่วงหน้าปัจจุบันรายงานผลการดำเนินการเพื่อเลิกการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้สำนักงานและตลาดทราบตามกำหนดระยะเวลาและแบบที่สำนักงานกำหนดข้อ ๑๙ เลขาธิการจะอนุญาตให้นายหน้าซื้อขายล่วงหน้าปัจจุบันเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเมื่อพิจารณาแล้วเห็นว่านายหน้าซื้อขายล่วงหน้าปัจจุบันไม่มีหนี้สินหรือภาระผูกพันใด ๆต่อลูกค้าและได้รับอนุญาตให้ลาออกจากการเป็นสมาชิกตลาดแล้วในการพิจารณาอนุญาตให้เลิกประกอบธุรกิจตามวรรคหนึ่งเลขาธิการอาจกำหนดเงื่อนไขในการเลิกประกอบธุรกิจด้วยก็ได้หมวด ๓การโอนสำนักงานสาขา ข้อ ๒๐ ในกรณีที่ผู้ได้รับใบอนุญาตประสงค์จะรับโอนสำนักงานสาขาจากนายหน้าซื้อขายล่วงหน้าปัจจุบันให้แจ้งการโอนสำนักงานสาขามายังสำนักงานเป็นหนังสือ ทั้งนี้หนังสือแจ้งการโอนให้ระบุรายละเอียดของการโอนและลงนามโดยผู้มีอำนาจกระทำการแทนผู้ได้รับใบอนุญาตและนายหน้าซื้อขายล่วงหน้าปัจจุบันประกาศณ วันที่ ๓๑ ตุลาคม พ.ศ. ๒๕๕๗พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๒๘ พฤศจิกายน๒๕๕๗ภีราพร/ผู้ตรวจ๙ ธันวาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๙ ง/หน้า ๗/๒๔ พฤศจิกายน ๒๕๕๗